Държавен вестник, бр. 54, 2008 г., стр. 45

Б Р О Й  54
Д Ъ Р Ж А В Е Н   В Е С Т Н И К
С Т Р .  45
Чл. 66. (1) Спортист, извършил нарушение
по чл. 61, ал. 2, т. 1, 2 или 6, се наказва с лиша-
ване от състезателни права при първо наруше-
ние за срок две години, а при повторно наруше-
ние—окончателно.
(2) Спортно-техническо лице, извършило
нарушение по чл. 61, ал. 2, т. 6, се наказва в
сроковете по ал. 1 с лишаване от права.
(3) Когато забраненото вещество или метод
е определено в Забранителния списък като спе-
цифична субстанция поради честото му нали-
чие в медикаменти или незначителния му до-
пингиращ ефект, срокът на санкцията по ал. 1
се определя, както следва:
1. при първо нарушение—минимално—офи-
циално предупреждение без лишаване от със-
тезателни права, и максимално—лишаване от
състезателни права за срок до една година;
2. при повторно нарушение—лишаване от
състезателни права за две години;
3. при трето нарушение—окончателно лиша-
ване от състезателни права.
Чл. 67. Спортист, определен за допингов
контрол, който откаже даване на допинг проба,
не се яви или избегне даване на проба, се наказ-
ва с лишаване от състезателни права при първо
нарушение за срок две години, а при повторно
нарушение—окончателно.
Чл. 68. Спортист, който по собствена ини-
циатива промени местонахождението си и не
уведоми за това Националната комисия за до-
пингов контрол и съответната спортна органи-
зация, се наказва с лишаване от състезателни
права за срок от 3 месеца до една година. За
повторно нарушение санкцията е две години.
Чл. 69. (1) Спортист, който по какъвто и да
е начин фалшифицира или се опита да фалши-
фицира процедурата по допингов контрол, се
наказва  с лишаване от състезателни права при
първо нарушение за срок две години, а при пов-
торно нарушение—окончателно.
(2) Спортно-техническо лице, извършило на-
рушение по ал. 1, се наказва с лишаване от пра-
ва съобразно определените в нея срокове.
Чл. 70. (1) Спортист, извършил нарушение
по чл. 61, ал. 2, т. 7, се наказва с лишаване от
състезателни права за срок 4 години. Ако нару-
шението е извършено повторно, санкцията е
окончателно лишаване от състезателни права.
(2) Спортно-техническо лице, извършило на-
рушение по чл. 61, ал. 2, т. 7, се наказва с лиша-
ване от права в сроковете, предвидени в ал. 1.
Чл. 71. Лице, извършило нарушение по
чл. 61, ал. 2, т. 8, се наказва с лишаване от пра-
ва за срок 4 години. Ако нарушението е извър-
шено повторно, санкцията е окончателно ли-
шаване от права.
Чл. 72. За нарушение по чл. 61, ал. 2, т. 9 се
налага санкция лишаване от състезателни пра-
ва, съответно лишаване от права за срок 4 годи-
ни при първо нарушение. Когато нарушението е
повторно, лишаването от права е окончателно.
Чл. 73. (1) Лице, извършило престъпление
по чл. 61, ал. 2, т. 8 или 9 спрямо малолетен или
непълнолетен спортист, се наказва с оконча-
телно лишаване от права.
(2) В случай че се констатират данни за прес-
тъпление от общ характер по смисъла на Нака-
зателния кодекс, Националната комисия за
допингов контрол е длъжна да сезира компе-
тентните държавни органи.
Чл. 74. Лице с две последователни наруше-
ния, като второто е извършено от него, преди да
бъде уведомено за първото, се наказва със санк-
цията, предвидена за по-тежкото нарушение.
Чл. 75. (1) Спортист, в чиято допинг проба
е установено наличието едновременно на спе-
цифична субстанция и на друго забранено ве-
щество или метод, се наказва със санкцията по
чл. 66, ал. 1.
(2) Спортист, на когото повторно при допинг
проба е открито наличие на забранено вещество
или метод, като при една от двете проби вещес-
твото или методът е бил специфична субстан-
ция, се наказва за повторното нарушение с ли-
шаване от състезателни права за срок от 2 до 3
години. Същото наказание се налага и в случай
че едното нарушение е наличие на специфична
субстанция, а другото е по чл. 61, ал. 2, т. 3 или 5.
Чл. 76. (1) При изключителни или многоб-
ройни смекчаващи обстоятелства размерът на
санкциите по този раздел може да бъде нама-
лен, както следва:
1. при лишаване от права или от състезател-
ни права за определен срок санкцията се нама-
лява наполовина;
2. при окончателно лишаване от права сан-
кцията се намалява на 8 години.
(2) По реда на ал. 1 се намалява санкцията
на спортист, който е оказал съдействие на орга-
ните за допингов контрол при разкриване или
доказване на нарушения по чл. 61, ал. 2, т. 6—9.
Чл. 77. Срокът за лишаване от състезателни
права започва от датата на решението на Дис-
циплинарната комисия, като от него се приспа-
да срокът на временното им спиране.
Чл. 78. Спортист, наказан с лишаване от със-
тезателни права за повече от 4 години, може след
изтичане на четиригодишния период да участва
в регионални прояви по спорт, различен от спор-
та, в който той се е състезавал по време на извър-
шване на нарушението, ако проявата не е етап от
държавно или международно първенство.
Чл. 79. (1) При установени по време на със-
тезание нарушения на антидопинговите прави-
ла от двама или повече спортисти от един и същ
отбор по колективен вид спорт се уведомява
спортната организация, за да  анулира постиг-
натия от отбора резултат и да наложи санкция.
(2) При нарушения от двама или повече спор-
тисти от един и същ отбор по спорт, който не е
колективен, Националната комисия за допин-
гов контрол уведомява съответната спортна
организация за налагане санкция на отбора.